經數:一五五○

經名:阿毘曇心論卷第四

頁數:八三一

上      欄

衆生種類者. 生處已生於此處衆生依及心

相似. 句者名會所說如所行非常謂興衰法

味者句會事. 廣說如偈及契經. 名者字會說

義如說常命根者. 根及大等相續不斷. 得者

成就諸法不捨. 凡夫性者. 未取正證離聖法

是凡夫性. 所有四相者. 生住老無常. 非色者.

此一切諸法如上所說. 非色非色所攝. 不相

應者無緣故. 說是有爲行者. 有爲造故說有

爲行. 問此中幾善幾不善幾無記. 答

善二三種五    七應是無記

二在色當知    一在無色地

善二者. 無想定滅盡定. 三種五者. 得生老住

無常. 善中善不善中不善無記中無記. 七應

是無記者. 七無記無想天衆生種類. 句味名

命凡夫性所有. 問此中幾欲界繫幾色界繫

幾無色界繫. 答二在色. 當知一在無色地. 二

在色當知者. 無想定及無想天是色界. 一在

無色地者. 滅盡定在無色界

二界說於三    謂餘在三界

有漏無漏五    其餘定有漏

二界說於三者. 句味名亦在欲界亦在色界.

非無色界離言語故. 謂餘在三界者. 衆生種

類命得凡夫性所有. 及四相通在三界. 問此

中幾有漏幾無漏. 答曰. 有漏無漏五其餘定

有漏五者. 得生老住無常. 在有漏中有漏. 在

無漏中無漏. 其餘定有漏者. 謂餘一切定有

漏. 問此離聖法假名凡夫三界中無記. 此云

何捨云何斷. 答

初無漏心中    聖不成就捨

中      欄

凡夫流諸界    離欲時滅盡

初無漏心中聖不成就捨者. 第一無漏心中

得聖法時得不成就捨. 凡夫流諸界者. 流諸

界時謂處所命終此處所捨. 謂處所生彼處

所得無記故. 離欲時滅盡者. 謂地凡夫所有.

若此地離欲爾時得滅凡夫性. 已說心不相

應行. 無爲今當說. 三無爲法數緣滅非數緣

及虛空. 於中數緣滅者解脫諸煩惱. 依於數

緣滅有漏法離煩惱解脫. 數緣力智力計□

事有而無. 是名數緣滅. 無□□之相是名曰

虛空. 謂不障□色是虛空

諸法衆緣起    亦從依與緣

不具以不生    此滅非是明

一切有爲法從衆緣而生無緣則不生. 如眼

識依眼依色依空依明依地依寂然. 若此一

切共和者使得生. 若餘不具便不得生. 如眼

時眠一切時生. 爾時是餘事不具眼識不得

生. 若彼眼識應當生而不生. 眼生已終不復

更生離此緣故. 是有未來不復當生. 彼能具

差違不和是非數緣滅. 如是一切行盡當知.

已說無爲因今當說. 問有爲法說是因. 此中

云何因爲誰1因. 答

前因相似增    或俱依倚生

二因及一緣    一向已生說

前因相似增者. 前生法後生相似因轉增. 如

*陸善於自地*陸善因. 及中因上因中於中

因. 及上因上*唯上因. 行法時有住有增終

不減. 以是故非爲*陸因. 或俱依倚生者. 或

因俱生如相應因及共有因. 二因及一緣一

下      欄

向已生說者. 自然因已生當言因. 非不生前

者後因. 未生者無前後. 若爲有者應隨時生

不從因. 但不爾是故不有一切. 遍因亦如是

及次第緣. 問謂此報者爲是衆生數爲非衆

生數. 答報是衆生數報者衆生. 數法中. 說非

不衆生數. 所以者何. 衆生數者不共有. 非衆

生數共有是故非報. 問是果法云何. 答有爲

解脫果. 一切有爲法性果. 所有由因緣故無

爲解脫亦應說道果. 問有緣法云何行緣. 答

有緣者共俱有緣法是相應是共俱一緣中行

不別. 問何處行. 答行於他境界. 他境界中

行非自性. 離自行及緣差別故. 問心心數法

爲有處所爲無處所. 答無處所. 所以者何.

普因故普因生心心數法. 因二眼生一識. 若

有住處者應住一眼中一識故. 若爾者第二

眼不應見色而見. 是故非一眼中住. 如是一

切盡知. 若如是者以是故無住處. 問世尊說

心解說云何. 心解脫爲過去爲未來爲現在.

答生時而解脫道生時解脫. 所以者何. 道生

時諸煩惱滅. 是故生時解脫. 問道生時斷煩

惱爲不. 答

道滅時滅結    明慧之所說

道滅時斷諸煩惱非生時. 所以者何. 道生時

是未來. 未來道者不能行事. 以是故無□道

滅時斷煩惱. 解脫道生時解脫. 問世尊說有

愛無有愛. 有愛幾種無2有幾種. 答

有愛有五種    無有獨一相

有愛有五種. 有愛名於生不生物. 若愛是名

有愛. 此五種3有苦斷見4習滅道斷及思惟

經數:一五五○

經名:阿毘曇心論卷第四

頁數:八三二

上      欄

斷. 無有獨一相者. 無有愛名已見斷. 樂於

斷是名無有愛. 此一向思惟斷. 所以者何.

從見愛思惟斷. 此是不轉行相續中. 愛非愛

見是故思惟斷. 問世尊說三界斷界無欲界

滅界此何相. 答

愛處餘煩惱    滅盡是三界

愛斷是無欲界. 處斷是滅界. 餘煩惱斷是斷

界. 問十心欲界. 善穢汚無記色界. 善穢汚無

記無色界. 善穢汚無記及無漏. 此心幾穢汚

心中可得. 幾善心中可得. 幾無記心中. 答

穢汚心得十    正覺之所說

善心中得六    無記卽無記

穢汚心得十正覺之所說者. 穢汚心中得一

切十心界. 及地來還時三界善穢汚及無記.

此心一切得退時得無漏. 善心中得六者. 善

心中得六心. 欲界善心學得及身口行. 亦變

化心無記. 色界善變化心無記. 無色界善心

及無漏. 無記卽無記者. 無記心*唯1無記以

劣故. 問前已說道品十法. 此中幾根性所有.

幾非根. 答

道品有六法    當知是爲根

此中六法根性. 所有信首五根及喜餘者非

根所有. 問諸法爲自性相應. 爲他性. 答

相應於諸法    是說謂爲他

諸法他性相應不自性. 非爲自性於自性伴.

問若此解脫當云何. 答

緣中解於縛    大仙人所說

諸煩惱於緣中愚卽彼不起愚. 緣中縛卽於

中解. 不可以相應解相應. 所以者何. 以空

中      欄

故. 問若斷卽是解脫爲2異. 答如是若解脫

者卽是斷. 問頗斷非解脫不. 答有. 或斷已

故縛. 見道及思惟. 苦智已生習智未生. 見苦

所斷煩惱斷. 而見習所斷煩惱縛. 如是思惟

所斷一切種. 更互相緣故. 問見四眞諦云何

得不壞淨. 答

二解於三諦    四由見正道

興起淸淨信    修習於二世

二解於三諦者. 觀苦習滅得於法不壞淨. 苦

智習滅相應信. 是名不壞淨得是及聖戒. 四

由見正道興起淸淨信者. 見道時具得四. 問

幾世修. 答修習於二世. 諸法修於二世. 現

在3修行未來者得修. 問心共行法云何. 答

一切心數法    說是心共行

此相及餘法    作亦應當知

一切心數法說是心共行者. 一切心數法說

心共行心近故. 此相者. 此心有四相生住老

無常. 亦心近故. 及餘法者. 餘心數法相亦

心共行. 作亦應當知者. 無敎戒如前說. 問

斷法云何. 答斷諸有漏法. 一切有漏法斷雜

惡故. 問知法云何. 答知及諸無垢有漏及無

漏. 是一切知法一切智境界故. 問遠法云何.

答過去未來是說遠不辦事故. 問近法云何.

答餘說近. 現在近4辦事故. 無爲近速得故.

問定法云何. 答

無間無救業    及諸無漏行

慧者說是定

五無間業是定必至地獄故. 無漏行亦是定

必至解脫果故餘不定. 問見處云何. 答見處

下      欄

必有漏一切有漏法見處五見處所故. 問若

成就根是成就幾根. 答

說有十九根    謂成就極多

少成就極八    曉了根所說

說有十九根. 謂成就極多者. 十九根成就極

多如二形. 及具根者未離欲見諦. 少成就極

八曉了根所說者. 成就八根如不具身根斷

善根. 及生無色中凡夫. 問幾種更樂. 答五種

增有對無明    處中明更樂

聖道俱有二    能興起成果

意識相應更樂是說增更樂. 五識相應更樂

是5謂有對更樂. 穢汚更樂是說無明更樂.

無漏更樂是說明更樂. 有漏非穢汚更樂. 是

說非明非無明更樂. 問何等道6德果爲無□

道爲解脫道. 答聖道俱有二能興起成果. 二

道共得果. 一者解縛. 二者得解脫. 此二道

成果. 問無著住何心般涅槃. 答無7著心中

得無爲涅槃. 無著一切事無所作8無爲無所

心住. 從報心中便般涅槃. 問幾有. 答

生有及死有    根本亦復中

生有者. 始生時陰是謂生有. 死有者死時陰

是謂死有. 根本有者. 除生有及死有. 於其

中間陰是謂根本有. 中有者. 有所至陰是謂

中有. 問說有厭有離欲. 云何厭云何離欲.

答

諸智在苦因    此忍修於厭

滅欲得無欲    說普在四中

諸智在苦因此忍修於厭者. 若智及忍緣苦

習. 是說厭行厭處故. 滅欲得無欲. 說普在

經數:一五五一

經名:阿毘曇心論經卷第一

頁數:八三三

上      欄

四中者. 四諦中智及忍說離欲能斷欲故

論品第十

威儀不威儀    若離復護得

不由此致勝    能決定者答

答有從無色生色

頗得聖果時    一切離諸惡

有爲淨善法    得已而不修

答有退時得過去

道者興起時    未遠離諸惡

解脫時離惡    願答已必定

答有謂當來1願

頗光曜煩惱    興起於定 時

淸淨初禪中    獲得墮衰退

答有無著果修及2[&FFFF]#修

頗見諦道中    逮得諸善法

是法亦有緣    聖者不見緣

答有欲界中修行等智

頗慧有漏果    遠離淨功德

不離從於意    此亦是彼果

答有欲界變化心

頗住無□道    成就於諸滅

諸煩惱從彼    非如無漏見

答有修學諸3道時

頗結不解脫    無垢者獲得

而不斷煩惱    謂此無垢盡

答有從光曜中生梵天時

頗無漏淨地    未曾得已得

不離欲非退    不依於見道

答有離色欲取證時. 得無漏無色思惟道

中      欄

頗未得諸法    而逮得此法

不捨彼不得    若能知者答

答有餘初無漏心品. 得餘無漏功德捨凡夫

事餘者一切不得

阿毘曇心論卷第4四

5阿毘曇心論6經序

7今欲解釋阿毘曇心利益弟子故. 問曰. 不須

解釋. 所以者何. 古昔論師已釋阿毘曇心. 利

益弟子故不須釋. 答曰. 不然應須解釋. 所

以者何. 古昔論師雖釋阿毘曇心太廣太略.

彼未學者迷惑煩勞無由能取. 我今離於廣

略. 但8光顯修多羅自性. 是故須釋. 問曰. 何

故釋阿毘曇心利益弟子耶. 答曰. 彼中已說

不顚倒法相. 釋不顚倒法相令彼覺悟眞實.

是故離諸過惡生諸功德. 得勇猛第一義利.

問曰. 若如是者. 隨意解釋. 答曰. 我當解釋.

但諸師造論以吉爲初. 一切吉中三寶最勝.

是故本師爲顯三寶少分功德故. 於論初先

說此偈

下      欄

9阿毘曇心論10經卷第11一

12法勝論13大德優波扇多釋

高齊14天竺三藏那連15提耶舍譯

16六卷成部

界品第一

前頂禮最勝    離熱饒益言

彼言說相應    羅漢見實等

前者先也. 頂禮者淨信曲躬禮也. 最勝者.

世尊爲應供者之所供養. 又於一切法中勝

故名最勝. 復次世尊. 於一切法於一切種而

得自在故名最勝. 離熱者. 離燒義也. 謂煩

惱熱能燒身心. 世尊離彼故名離熱. 此是自

已智斷成就. 彼師如是說者. 彰於如來自利

滿足. 次說饒益言者. 世尊言說. 能饒益一

切衆生. 饒益者謂安隱也. 安隱饒益一義異

名. 此彰世尊利他滿足. 此略說天人師自利

利他功德滿足. 彼二種世尊等作究竟. 是故

應供中勝. 彼言說相應者. 謂道理義顯示相

應如是功德. 相應天人師語. 禮敬此者名禮

法寶. 羅漢見實等者. 應受天人阿修羅等供

養故名阿羅漢. 此說無學. 實者謂四聖諦.

以學見者彼名見實. 此17唯說學. 此學無學

等. 謂第一義僧. 禮敬此者名禮僧寶. 問曰.

何故禮敬. 答曰

佛開覺慧眼    若知諸法衆

亦爲他顯現    我今說少分

佛者. 知一切法. 知一切種. 故名爲佛. 開覺

經數:一五五一

經名:阿毘曇心論經卷第一

頁數:八三四

上      欄

慧眼者. 謂無□智眼義也. 若者. 若佛所說

所顯所宣所釋法也. 知者解也. 法者持也.

持於自性. 爲他作緣故名爲法. 法有積聚.

故名法衆. 1法衆群聚一義異名. 亦爲他顯現

者. 自覺知已利世間. 故爲他顯示. 或有覺

知不爲他說. 如昇攝波林經說. 我今說少分

者. 於彼佛說法中. 我今但說少分法相. 豈

能盡說如是義2已. 問曰. 何法是佛所說出

欲說耶. 答曰. 所謂有漏無漏. 有煩惱無煩

惱. 受3蔭有諍無諍. 色無色等我今當說

一切有漏行    離我樂常淨

此受於我等    不見有漏故

一切有漏行離我樂常淨者. 謂有漏行. 離我

離樂離常離淨. 彼中世間不能觀察. 無明覆

障闇智. 於此四門顚倒而見. 故名顚倒. 問曰.

何因故知諸有漏行離於我耶. 答曰. 我事無

故屬因緣故行名4爲他. 非我自性. 計我者

說. 我不屬他除此更無. 是故我性不可得.

無我因故諸行離我. 問曰. 何因故知諸行離

樂. 答曰. 作逼迫故. 諸有漏行是苦自性亦是

苦緣是故逼迫. 逼迫名苦是故離樂. 問曰. 何

因故知諸行離常. 答曰. 以生滅故. 現見諸行

生而卽滅. 無見常者是故離常. 問曰. 何因故

知諸有漏行離於淨耶. 答曰. 汚染事故. 諸有

漏事煩惱境界. 不淨汚染是故離淨. 問曰. 如

是 諸行離於我等. 世間何故取我等耶. 答曰.

此受於我等不見有漏故. 諸有漏行不如實

見. 世間不能觀察作我等解. 猶如怨家匿藏

惡欲. 許出美言遊行家內實非親友作親友

中      欄

解. 我我所覆故不見無我. 是故現見行等作

業以迷惑. 故無我事中而見於我. 對治覆苦

事故於行住等想謂爲樂. 故於苦受5陰中而

作樂解. 相似相續覆無常事. 彼現見色相似

相續. 6記憶宿事誦持經論. 故於無常行中而

作常解. 皮色覆於不淨事. 故彼於髮毛爪齒

處等少時見淨. 7於不淨中而作淨解. 雖見[&FFFF]#

尿. 雖復不淨. 猶生迷惑. 此雖不淨餘者應淨.

猶如野8干看9緊叔迦華. 問曰. 何故論初先

說顚倒. 答曰. 爲知不顚倒法相故我先已說.

欲令弟子解眞實故. 以不顚倒心安隱易解.

是故論初先說顚倒. 問曰. 爲當但有此離我

等諸有漏法. 更有餘耶. 答曰. 更有

若處生煩惱    是聖說有漏

以彼漏名故    慧者說煩惱

若處生煩惱是聖說有漏者. 若依若聚若緣.

若衆生數非衆生數. 生身見等煩惱是法說

有漏. 問曰何故. 答曰. 以彼漏名故慧者說煩

惱. 觀察煩惱爲作漏名. 故以彼法生於煩惱.

依漏起故名爲有漏. 如有怖道有毒食等. 應

如是說. 若事屬漏. 爲漏所攝. 彼名有漏. 此

說無漏緣生煩惱. 非無漏法屬於煩惱爲煩

惱攝. 無漏法但緣生煩惱. 問曰. 漏義云何.

答曰. 從有頂下至無間獄. 於其中間六入瘡

漏. 是故名漏猶如瘡漏. 又留住生死故名爲

漏. 問曰. 此更有名耶. 答曰. 更有

亦名有煩惱    取10蔭及有諍

煩取諍生故    知彼自性說

亦名有煩惱取蔭及有諍者. 是有漏法. 亦名

下      欄

有煩惱. 亦名取蔭亦名有諍. 問曰. 何故彼諸

名說. 答曰. 煩取諍生故知彼自性說. 諸煩惱

取諍等漏之異名. 從煩惱生彼亦生煩惱故

名有煩惱. 如是從取生彼亦生取故名有取

從諍生彼亦生諍故名有諍. 問曰. 是蔭世尊

所說爲取蔭. 卽是蔭爲離取蔭別有蔭耶. 答

曰. 若取蔭者彼卽是蔭. 或有蔭而非取蔭. 問

曰. 何者是耶. 答曰

若行離煩惱    此是無漏陰

及前有取蔭    是蔭聖所說

若行離煩惱此是無漏蔭者. 此蔭更有餘說.

有二種蔭. 無漏有漏. 若行離身見等煩惱. 是

名無漏. 是蔭非取蔭. 及前有取蔭. 是蔭聖所

說者. 若此無漏蔭及前所說取蔭合說爲蔭.

謂色等五蔭. 問曰. 蔭義云何. 答曰. 聚義是

蔭義. 問曰. 若如是者蔭但假名無有實事. 非

但一物得有聚名和合故名聚. 答曰. 非但有

相亦有實事. 有此事者便有彼相故蔭有相.

如佛所說□相是色蔭等. 是故有事界等所

攝智識使等境界. 如四聖諦故蔭有事非但

假名. 問曰. 蔭界入等有何差別. 答曰

十種謂色入    亦名無敎色

是分別色蔭    世尊之所說

色有二種. 一者微塵積聚色. 二者非微塵積

聚色. 微塵積聚色者. 謂十色入眼乃至觸.

11非微塵積聚色者. 名無敎色法入所攝. 彼業

品當說. 此等一切是色蔭相入色蔭數佛說

爲色蔭以此觸彼. 以彼觸此是故名色. 以此

惱彼以彼惱此義也. 如佛所說. 如手等觸. 觸

經數:一五五一

經名:阿毘曇心論經卷第一

頁數:八三五

上      欄

故名色. 問曰. 若如是者. 除無敎色彼非是

色何以故. 非手等可觸以無對故. 汝意若謂.

以所依者是可觸故. 彼亦是可觸故無過者.

受等亦應是色. 汝意若謂. 彼所依四大是可

觸故. 彼亦是可觸者. 我當說言. 現見所須

作功業事. 作□作泥. 若如是者受等心數亦

應是色. 故汝有過. 彼等亦依眼等諸根. 彼亦

應是可觸. 答曰. 非但生心心數因. 非心心數

依眼等根. 如光依珠. 彼生時眼等作因. 如是

眼等是觸彼非觸也. 復次造色依大如光依

珠. 是故大是觸故彼亦是觸. 問曰. 雖如是說

汝相猶自不成. 何以故. 除過去未來微塵色

故. 答曰. 相不可壞過去色觸已滅. 未來色亦

如是相生. 如是微塵亦是可觸. 以微細故不

可得知. 是故一切諸色皆是可觸

所名爲識蔭    是說爲意入

於十八界中    亦說爲七界

識蔭者. 謂六識身. 是十二入中說爲意入. 於

十八界中. 分別爲七心界. 眼識界耳識界鼻

識界舌識界身識界意識界意界等. 1識者能

知於緣故名爲識. 識者. 能取緣義也

餘則有2三蔭   無敎三無爲

是說爲法入    彼亦是法界

如前所說受等諸法總爲一法入. 十八界中

爲一法界. 彼入義者門義是入義如[&FFFF]#□. 如

佛所說. 婆羅門眼爲門乃至見色. 入字義者

是輪義也. 能增長心心數法. 以是義故名之

爲入. 界義者性義是界義. 如朱砂界雄黃界

等. 界字義者能持自相與他作緣是故名界.

中      欄

是界事有十七. 或復十二何以故. 除六識界

更無意界. 是故十七卽六識身. 展相相續名

爲意界. 如父子名子展轉相續次第名父. 如

是除意界外無別六識界. 是故十二依及依

者. 緣差別故. 故有十八. 彼界入事等攝一切

法. 故彼蔭一向但是有爲. 問曰. 蔭中何故不

攝無爲. 答曰. 無蔭相故. 二種蔭相共相別相.

共相者. 聚義是蔭義及無常等. 別相者色□

等. 是二種相無爲中無. 是故不攝無爲. 餘更

有何義. 謂非顚倒事及斷方便. 無爲非顚倒

事及斷顚倒方便. 顚倒事故說取蔭. 爲斷顚

倒方便故說無漏蔭. 是故蔭中不攝無爲. 如

是說蔭界入境界最廣. 故建立於界欲說種

種義. 故如是說

界中一可見    十界說有對

八界是無記    餘則善不善

界中一可見者. 十八界中當知一界可見. 所

謂色界. 何以故. 是眼識境界故是故可見.

復次可示此示彼是故可見. 餘十七種定不

可見. 十界說有對者. 十八界中五內界. 謂

眼耳鼻舌身. 五外界謂色聲香味觸. 是等十

界說有對. 三種有對. 所謂障□有對. 境界

有對. 緣有對障□有對者. 如手左右手相對.

境界有對者. 謂根與境界相對. 緣有對者.

意識於一切法. 此中*唯取障□有對. 更相

障□故名有對. 彼一切十種界更互相對. 若

不爾者. 彼不增長. 如上座鳩摩羅多說若心

欲起時爲他所障□. 當知是有對. 相違是無

對. 餘八界定無對八界是無記者. 十八界中

下      欄

當知八界是無記. 所謂眼耳鼻舌身香味觸.

彼無愛不愛果可記. 是故無記. 餘則善不善

者. 餘十界說無記善不善. 謂色聲界身口意

作. 是善不善. 何以故. 從善不善心起故. 餘

者是無記. 眼識等七心界. 是善不善無記.

心相應法界. 是善不善無記. 心數法界. 是自

性相應善不善無記. 彼自性善者. 謂□愧不

貪等三善根. 相應善者. 與彼受等心數相應.

自性不善者. 謂無□無愧貪等三不善根. 相

應不善者. 與彼受等心數相應. 與二相違是

無記. 不相應法界雜品當說. 無爲中一善二

無記. 數緣是善. 虛空非數滅是無記. 於中善

攝愛果安隱故名爲善. 善攝者謂道諦苦集

諦少分. 愛果者謂苦集諦少分. 安隱者謂滅

諦. 相違名不善彼苦集諦少分. 除此名無記.

無善不善可記故名無記. 無果可記亦名無

記

十五定有漏    餘二三三有

欲有中有四    十一在二有

十五定有漏者. 五內界五外界五識界. 此十

五界一向有漏. 餘二者. 餘有三界. 意界法

界意識界等. 彼有二種. 有漏無漏. 有漏者生

漏共漏相應3滿足跡處故名有漏. 與此相違

是名無漏. 略說未知欲知根等. 諸無漏根俱

生法及彼得. 出世間解脫得. 及無爲是無漏.

餘是有漏. 三三有者. 卽此三界於三有中可

得. 欲有中有四者. 香味鼻識舌識界等一向

欲界攝. 彼非色界離□食愛故. 十一在二有

者. 五內界色聲觸界. 及緣彼三識界. 此等十

經數:一五五一

經名:阿毘曇心論經卷第一

頁數:八三六

上      欄

一在欲色界. 非無色界無色故. 彼爲欲界使

所繫是欲界繫. 爲色界使所繫是色界繫. 爲

無色界使所繫是無色界繫

有覺有觀五    三種三餘無

有緣當知七    亦法界少分

有覺有觀五者. 五識界一向有覺有觀與覺

觀相應義故. 三種三者. 意界法界意識界.

彼有三種. 欲界初禪有覺有觀. 中間禪無覺

有觀. 第二禪上乃至有頂無覺無觀. 法界有

覺有觀者. 欲界及梵世除覺觀心數. 法界無

覺有觀者. 中間禪除觀心數. 法界無覺無觀

者. 第二禪上乃至有頂心數法界. 中間禪觀

一切無敎等. 不相應法界欲界梵世觀此三

中不攝. 若欲說者應言無觀有覺. 餘無者. 餘

十界無覺無觀彼與覺觀不相應故. 有緣當

知七亦法界少分者. 七心界及心數法界是

有緣. 有此緣故名爲有緣. 彼有境界可取故

說有緣. 復有餘緣名如手緣杖. 此等世俗言

說. 當知餘定無緣

九不受餘二    有爲無爲一

一向是有爲    當知十七界

九不受者. 九界決定不受受名. 若色在根數

及不離根. 若割截殘壞心心數法. 於中受在

中住故異則不受. 彼七心界聲界法界. 此等

九界名爲不受. 彼非心心數法止住處故. 餘

二者. 餘九界二種五內界若在現在名受. 或

此現在識雖空亦名有受. 以彼種類衆生數

攝故說爲受. 如是過去未來及非衆生數名

爲不受. 色香味觸與根不相離. 在現在者名

中      欄

受. 如根中心心數法. 止住彼中亦爾餘名不

受. 略說若法生而未滅. 衆生數有對可牽可

推彼名爲受. 彼生而未滅者除過去. 未來衆

生數者除現在. 非衆生數有對者除生未滅.

心心數法可牽可推者除聲界. 有爲無爲一

者. 因緣和合作故名爲. 此能生義也. 作者

1何有因義也. 有因義者有爲義也. 有爲故名

作. 一法界合有爲無爲. 此中三種常故無爲.

虛空數滅非數滅. 受等三2蔭及無作色名有

爲. 一向是有爲當知十七界者. 餘十七界有

因故一向是有爲. 問曰. 如是分別法相竟. 云

何攝法爲自性爲他性. 答曰

諸法離他性    各自住已性

是故一切法    自性之所攝

諸法離他性者. 謂眼離耳. 如是一切事若性

離性. 相攝者是說不相應. 是故非他性攝. 彼

有何過. 若一生滅餘一切亦生滅. 此非道理

是故他性不攝. 各自住已性者. 眼自住眼性

如是一切法. 是故一切法自性之所攝者. 是

故自性攝一切法. 此師所說自相攝義也. 此

亦二種生及分齊. 生者. 色3陰攝十色入乃

至法入中色. 眼界攝眼界. 分齊者. 此一念攝

一念不攝餘念. 若餘攝名者. 如臺觀攝基陛

梁椽等是世俗言說. 彼眼界一界一入一*陰

所攝. 當知一切法亦如是

行品第二

已說諸法相生差別今當說. 問曰. 若一切法

自性攝者. 亦應自力能生耶. 答曰

初無一能生    以離伴侶故

下      欄

一切彼此力    諸法乃得生

初無一能生以離伴侶故者. 有爲諸行自性

羸劣. 是故無法自力能生. 問曰. 云何得生.

答曰. 一切彼此力諸法乃得生. 有爲諸法彼

此力生. 如二羸人彼此力起. 此一切行略說

四種. 所謂色心心數法心不相應行. 彼生亦

有四種作取作依作增上作伴. 彼作取者. 依

果報果及丈夫果少分. 作依者. 諸4界六入造

色四大. 作增上者. 一刹那生事一切諸法. 作

伴者. 心心數法彼此爲伴及諸有爲相. 如是

等有爲我當先說. 共心俱生作伴

若有心生處    必與心共生

諸心法等5聚   及不相應行

心者. 心意識義一異名. 是心善等分別. 界分

別. 種分別. 依分別無漏等分別. 無量種差別.

是心若依若緣若刹那生. 決定共心心數法

及心不相應行生. 問曰心心數法云何. 答曰

想欲及觸慧    念思與解脫

作意於境界    三摩提受等

想者. 於緣能取相貌. 謂取男女[&FFFF]#細木6□長

短等相. 欲者愛樂如7見已樂等. 觸者. 依緣

心和合如日光珠8異和合生火. 慧者. 能知於

緣如此是色非味非是等. 念者繫念於緣. 思

者. 善不善俱相違心轉. 解脫者. 於緣中心轉

不障□故. 作意者. 取緣勇健. 有人言心專注

義也. 三摩提者. 取緣時心不亂也. 受者. 於樂

不樂俱相違緣中受也

一切心生時    是生聖所說

同於一緣轉    亦復常相應

經數:一五五一

經名:阿毘曇心論經卷第一

頁數:八三七

上      欄

一切心生時是生聖所說者. 是想等十法共

一切心俱生故名大地. 是大心地故名大地.

同於一緣縛者. 此十法共一切心. 俱一緣中

轉不別緣也. 有五種同. 所謂相貌緣時依事.

同一相貌一緣一時一依一事. 同者共相應

義. 亦復常相應者. 此常與心相應彼此俱生.

相應取緣故名相應. 已說一切心中相應法.

非一切心中相應法今當說

諸根有□愧    信□不放逸

不害精進捨    1或熱及覺觀

諸根者. 不貪不瞋二善根也. 不癡善根體卽

是慧. 大地共故此中不說. 不貪者於有無有

不著. 不瞋者於衆生數不□. □者尊重已身

於惡羞恥. 愧者尊重世間法. 信者不顚倒因

果. 信□者善心離惡身中怡泰. 不放逸者. 調

柔方便於可作不可作. 捨作方便一向心此

是修善義. 不害者於衆生數不惱心. 精進者

捨離過惡修盡功德. 守護增長策勵心. 捨

者心平等一切善心俱順道理. 此十法一切

善心中可得故名善大地. *或熱者我見等煩

惱使品當說. 心[&FFFF]#名覺是捷利義. 心細名觀

是微少義. 此法非一切心中可得. 或有可得

或不可得. 次2後若聚乃至心數生我今當說.

此心心數法善等分別有五種聚. 所謂不善

不共善. 隱沒無記. 不隱沒無記. 欲界成就五

種. 色無色界成就四種除不善

不善心聚中    心數二十一

三見中3滅一   欲二見少三

不善心聚中心數二十一者. 不善心者若心

中      欄

與無□無愧相應. 此心聚中有二十一心數.

謂十大地及覺觀. 二煩惱貪眞慢疑. 及彼中

一無明貪乃至疑等. 彼此不相應無明. 與彼

相應與一切煩惱相應故. 七種起煩惱. 謂無

□無愧睡掉不信放逸4解怠. 問曰. 一切不善

心中悉有二十一耶. 答曰不爾. 三見中*滅一

欲二見少三. 不善心聚中邪見見取戒取心

相應有二十法. 此中除慧. 欲二見少三者. 欲

界身邊二見相應有十八法. 除慧前已說. 除

無□無愧見是慧性故. 見相應聚中無慧. 非

一聚中有二慧事. 身邊二見是無記. 無□無

愧一向不善是故少三

善心二十二    不共有二十

無記有十二    悔眠俱5被增

善心二十二者. 十大地十善大地及覺觀. 不

共有二十者不善心聚二十一中除一煩惱.

不共者*唯一無明非餘使. 無記有十二者不

隱沒無記聚中有十二心數. 謂十大地及覺

觀. 彼中無信等功德無貪等過惡. 何以故無

記故. 不隱沒者非是穢汚. 悔眠俱*被增者.

追變名悔. 是悔三種. 善不善無記. 於中善不

善行作名善不善. 彼四種差別. 或有善建立

不善. 如作施等已悔. 或有不善建立善. 如作

惡已悔. 或有不善建立不善. 如作惡已悔少.

或有善建立善. 如作施等善已悔少. 若餘威

儀等悔. 彼是無記. 是故與悔相應聚中增悔.

餘心數如前說於中悔人非貪等使轉. 非無

6癡人生悔. 是故不善悔相應聚中. 但一無明

是煩惱非餘. 是故有二十一種. 善悔相應聚

下      欄

中但增於悔. 如是二十三種. 不隱沒無記者.

十三種此於三聚中轉. 謂不共善不隱沒無

記. 眠者寐也. 此於一切五聚中轉. 何以故. 眠

者有不善穢汚無記心. 是故彼中增一眠. 餘

心數如前說. 如是三聚二種悔眠俱轉彼中

增二. 此是欲界心法次第. 問曰. 色無色界云

何. 答曰

初禪離不善    當知如欲界

中間禪除覺    於上觀亦然

初禪離不善當知如欲界者. 初禪離不善聚

離無□無愧故. 餘有四聚如欲界說. 中間禪

除覺者. 中間禪除覺. 餘如分禪說. 於上觀亦

然者. 二禪7以上乃至有頂. 除覺觀. 餘如初

禪說. 已說心心數法由伴力生. 色法今當說

微塵在四根    十種應當知

身根九外八    謂在8有香地

微塵在四根十種應當知者. 謂眼根微塵有

十種. 當知十種不相離義也. 謂地水火風色

香味觸眼根身根. 此等十種常不相離. 耳鼻

舌亦如是. 身根九者. 除眼根等. 餘悉同前. 外

八者. 非根法中八種微塵. 謂四大色等四塵.

問曰. 何界微塵如是說耶. 答曰. 謂在有香地.

此是欲界中義彼有香故. 色界微塵離於香

味. 是故彼中除於香味. 餘如前說. 問曰. 前說

若心起時. 彼心數法及不相應行生. 已說心

心數法. 不相應行云何. 答曰

一切有爲行    生住及異壞

是亦有四相    彼此更相爲

一切有爲行生住及異壞者. 一切有爲行有

經數:一五五一

經名:阿毘曇心論經卷第一

頁數:八三八

上      欄

四種相. 生住異壞未生生故名生生. 已自事

立故名住住. 已衰變故名異異. 已勢滅故名

壞. 如是說. 若有爲法得如是相者. 名心不相

應行. 我今當說有爲相. 此事可知故名相. 彼

生住老無常. 生者有爲事生. 住者安立. 老者

衰變. 無常者壞也. 彼1非一時作生者以生爲

業. 餘者生竟作業. 是故有爲生住異壞非是

一相. 問曰. 若一切有爲法有四相者. 此亦

是有爲此更有餘相耶. 答曰. 是亦有四相.

是亦有四種相. 共彼生謂生生住住異異壞

壞. 問曰. 若如是者便爲無窮. 答曰. 彼此更

相爲. 此相彼此相爲生. 生生生. 2生. 生生生

如是. 住住住彼此相住. 異異異彼此相3異.

壞壞壞彼此相壞. 故非無窮. 此後四爲一法

生生. 生生事非餘法. 如是住住. 住住事非餘

法. 餘亦如是. 前四種相各爲八法生生八法.

謂前三相後四起相. 及彼所相法. 當知餘亦

如是. 已說諸行共生隨伴故生. 無伴不生今

當說

所作共相似    普遍相應4根

從此六種因    轉生有爲法

此六種因轉生有爲法. 所作因者. 若法於餘

法生中不作障□. 以此力故彼法得生. 如眼

生時一切法除自性. 如是耳等除自性. 非自

性與自性作因. 共因者. 諸行與伴共生如

心心數法. 心不相應行有爲相. 如是四大微

塵隨心戒等. 相似因者. 若義能生相似法.

如習善生善. 習不善生不善. 如習工巧能知

工巧. 如種麥生麥. 如是等. 一切遍5因者. 若

中      欄

諸煩惱必相續生. 如執著我見者以見力故.

於我執著斷常. 謗於*陰相疑*或取淸淨. 及

最勝慢等過生. 餘亦如是. 一切遍應當知. 相

應因者. 心心數法彼此力. 俱一時一緣中轉.

問曰. 若心心數法一時彼共生因與相應因

何差別. 答曰. 不相離義是相應因. 同一果義

是共生因. 如執杖杖業. 如渡河牽手不斷等.

執因者. 謂世間生中受生. 相續事果名生. 如

善愛果不善不愛果. 已說諸因法. 若法處因

生今當說

報生心心法    及餘雜煩惱

悉從五因生    共生應當知

若報生心心數法. 及穢汚心心數法等從五

因生. 報生心心數法五因者. 謂所作因共生

因相似因相應因報因. 所作因者. 彼法生時

相似不相似事不作障□. 共生因者. 彼此伴

生彼生等. 心不相應行伴力生. 相似因者. 前

生無記法. 或作是解. 是報因生非威儀等何

以故. 彼勝故非勝與劣作因. 相應因者. 彼此

力一時一緣中轉. 報因者. 彼或善不善業. 此

則彼果穢汚. 心心數法無報因. 何以故. 隱沒

非無記果報性故. 遍因第五由彼力故此得

生. 餘四因如前說

是彼不相應    及餘相應法

除最初無漏    8彼從四因生

是彼不相應者. 若報生色及報生心. 不相應

行從四因生. 謂所作因共生因相似因報因.

穢汚色及穢汚心. 不相應行亦從四因生. 謂

所作因共生因相似因遍因. 及餘相應法除

下      欄

最初無漏. 7從四因生者. 餘心心數法除最初

無漏. 亦從四因生. 謂所作因共生因相似因

相應因. 餘者謂不隱沒無記8除報

若餘不相應    相似當知三

及諸餘相應    最初無漏法

若餘不相應相似當知三者. 前所說心不相

應及餘彼餘名餘. 彼謂善不隱沒無記除報.

若彼相似因成就. 除初無漏從三因生. 謂所

作因共生因相似因. 及諸餘相應最初無漏

法者. 彼初生無漏相應亦從三因生. 謂所作

因共生因相應因. 彼無相似前生無漏故無

相似因

彼中不相應    是從二因生

若從一因生    必定無此事

彼中不相應是從二因生者. 彼初生無漏聚

中色. 及心不相應行. 從二因生. 謂所作因共

生因. 已說一切有爲法. 若從一因生必定無

此事者. 一切法必定從所作因共生因生. 餘

因不定. 是故無法從一因生. 已說因差別. 世

尊以如是因爲化衆生故說緣. 我今當說

次第亦緣緣    增上及與因

法從四緣生    世尊之所說

如是四緣生一切有爲法. 彼次第緣者. 心一

一生次第相續作容受方便. 緣緣者. 心心數

法境界攀挽方便緣彼故能生. 增上緣者. 法

生時不作障□. 如王自在卽是前說所作因.

9因緣者. 除所作因其餘五因彼是因緣. 問

曰. 因之與緣有何差別. 答曰. 或有說者. 無有

差別. 我說因者如種子法. 緣者彼持方便如

經數:一五五一

經名:阿毘曇心論經卷第二

頁數:八三九

上      欄

地糞等. 已分別緣. 若法隨緣生今當說

心及諸心法    是從四緣生

二正受從三    餘法說於二

心及諸心法是從四緣生者. 心心數法從四

緣生. 前容受此法是次第緣. 境界是緣緣. 除

自性餘一切法是增上緣. 共生因自分因相

應因是因緣. 或時有遍因報因. 二正受從三

者. 無想正受滅盡正受從三緣生. 彼二入定

心是次第緣. 彼前生正受念及正受心. 界地

善自分名相似因. 共生生住異壞名共生因.

如此二因是彼因緣增上緣如前說. 餘法說

於二者. 餘心不相應行. 及色從二緣生. 謂

因緣增上緣. 問曰. 此法何故名行. 答曰

多法生一法    是亦能生多

緣行所作故    名行應當知

多法生一法是亦能生多者. 一法以多法力

故生. 是亦能生多法. 如是一切彼此力. 緣行

所作故名行應當知者. 此亦是緣亦是行故

名緣行. 緣行所作故名緣行. 所作此亦能作

緣行是故名行. 如是說者. 此行爲他所作. 亦

能作他. 是故名行

1阿毘曇心論. *經卷第一

◎2非次第是轉生自地. 於自地者. 一切諸

煩惱於自地煩惱次第緣可得. 一一次第

生. 一切上地亦生下. 此事當分別者. 梵天

上命終次第生欲界一切. 若彼中穢汚心

命終. 此中一向穢汚心相續. 如是一切地

已說諸使自相. 如此煩惱世尊敎化故多

種說. 今當分別. 問世尊說七使. 欲愛□有

中      欄

愛慢見疑及無明. 此云何. 答

欲界五種欲    此說欲愛使

色無色如上    有愛當分別

欲界五種欲此說欲愛使者. 見苦習滅道

思惟斷. 色無色如上有愛當分別者. 色界

愛五種. 無色界亦爾

□卽是□使    五種如前說

□慢及無明    十五在三界

□卽是□使五種如前說者. 瞋□亦如是

五種. □慢及無明十五在三界者. 慢欲界

五種. 色界五種. 無色界五種. 無明亦爾

見使三十六    說普在三界

疑使有十二    此七有異名

見使三十六說普在三界者. 欲界十二見.

五見苦斷. 二見習斷. 二見滅斷. 三見道斷.

色無色界亦爾. 疑使有十二者. 欲界有四.

見苦習滅道斷. 色無色界亦爾. 此七有異

名者. 此煩惱說扼受流漏. 問以何等故. 答

扼縛及受流    漏一切無窮

諸扼及受流    煩惱是說漏

繫一切衆生故說扼. 受生具故說受流. 下

一切衆生故說流漏. 一切無窮故說漏. 已

說種種相. 相應根今當說

下      欄

3阿毘曇心論*經卷第二

4法勝論*大德優波扇多釋

高齊5天竺三藏那連6提耶舍譯

*六卷成部

業品第三      別譯

已說諸行因緣力生. 次觀察世間生滅差別.

由於煩惱業因故生. 當思彼業師欲廣說於

業. 是故說此

業莊飾世間    趣趣各各異

是以當思業    心離世解脫

業莊飾世間趣趣各各異者. 如是一切世間

五趣. 種種身生業能莊飾. 當思彼業爲世間

因生種種身. 如世尊說衆生差別. 由業所作

謂高下優劣. 是以當思業心離世解脫. 彼業

自性種地成就善不善差別. 爲知彼故當勤

思惟. 問曰. 何者彼業. 云何思惟. 爲世間因

生種種身. 答曰

身口意集業    在於有有中

從彼生諸行    及受種種身

身口意集業在於有有中者. 有三種業. 謂身

口意業. 彼身所作或業依身名爲身業. 若口

所作名爲口業. 意相應名爲意業. 衆生世世

造作身口意業. 從彼生諸行及受種種身者.

彼業生於諸行及外衆具宅舍色力7罪福命

等及受衆生種種身. 此行有二種. 謂衆生數

非衆生數共不共. 不共者. 各各衆生業增上

生. 共者. 一切衆生業增上生. 如是地獄等五

經數:一五五一

經名:阿毘曇心論經卷第二

頁數:八四○

上      欄

趣淨不淨. 種種業身受苦樂種種差別. 以彼

衆生種種. 是故心解脫者心定應知是業

身業應當知    有敎及無敎

口業亦如是    意業1唯無敎

身業應當知有敎及無敎者. 身業二種. 謂有

敎數及無敎數. 彼有敎2數者身動. 無敎者.

身動滅已. 與餘識相應. 彼相續轉如受戒竟.

雖不善無記心善戒隨生. 如捕鳥等雖善無

記心惡戒隨生. 口業亦如是者. 口業亦有二

種. 謂有敎性無敎性. 意業*唯無敎者. 意業

*唯無敎. 性非如色敎. 此業不可示他故名無

敎. 有言辭故名敎. 此五業中

有敎當知三    善不善無記

意業亦如是    餘不說無記

有敎當知三善不善無記者. 身敎口敎當知

三種善不善無記. 善者謂行施受戒等. 善心

起動身. 不善者謂3殺生等不善心起動身. 無

記者有二種. 謂隱沒不隱沒. 隱沒者謂穢汚

無記心起動身. 不隱沒者非穢汚無記心起

動身. 所謂威儀工巧. 口敎亦如是應當知. 意

業亦如是者. 意業亦有三種. 彼善心相應4必

善. 不善心相應名不善. 穢汚無記心相應*必

隱沒無記. 非穢汚無記心相應. 名不隱沒無

記. 餘不說無記者. 餘有二業. 謂身口無敎. 彼

有二種. 謂善不善. 5無記. 何以故羸劣故. 以

無記心□劣故不能起强業. 若與餘識俱與

彼事相續. 如執須摩那華. 雖6復捨之猶見香

隨. 何以故. 香勢續生故. 非如執木石等. 已說

彼諸業

中      欄

色無記二種    隱沒不隱沒

隱沒繫在色    餘在於二界

色無記二種隱沒不隱沒者. 若色性業敎無

記名前已說. 此有二種. 當知隱沒不隱沒. 隱

沒繫在色者. 若隱沒者. 繫在色界梵世非上

地. 何以故. 彼無記作心故. 非在上地下地煩

惱起現在前. 何以故. 以離欲故. 亦不在欲界.

修道斷煩惱能起身口業. 何以故. 外門轉故.

見道斷煩惱內門行故. 不能起身口業. 欲界

修道斷煩惱但是不善. 非不善煩惱能起無

記業. 餘在於二界者. 若不隱沒無記繫在欲

色二界. 意業如心說. 何以故. 彼隱沒不隱沒

通三界. 故於中

若敎無敎戒    略說有三種

無漏及禪生    依順解脫戒

若敎無敎戒略說有三種者. 無敎戒略說當

知有三種. 問曰云何. 答曰. 無漏及禪生依順

解脫戒. 無漏戒者與道俱生. 謂正語正業正

命. 禪生戒者與禪俱生. 謂離欲不離欲凡夫

及聖人. 依順解脫戒者. 謂衆聚如合. 於彼士

夫邊. 啓請受得. 此三種戒攝一切戒. 問曰.

如是分別有敎無敎戒竟. 何者與心俱生. 何

者不與心俱生. 答曰

無敎在欲界    敎依於二有

當知非心俱    謂餘心俱說

欲界無敎若順解脫戒所攝. 及不攝. 彼一切

非心俱. 不隨心轉義. 問曰. 何故不隨心轉. 答

曰. 彼受戒已. 不善無記心亦隨生故. 不與善

不善無記心隨轉. 何以故. 無心亦隨轉故. 敎

下      欄

者7欲色二界不隨心轉. 何以故. 屬身故. 餘

心亦有故. 謂餘心俱說者. 餘謂禪無漏戒. 彼

二種隨心轉. 何以故. 異心不隨轉故. 以彼心

力生二種. 彼常隨心作隨順義. 故彼二種過

去過去成就. 未來未來成就. 現在現在成就.

已說業差別. 若業成就今當說

無漏戒律儀    見實則成就

禪生若得禪    持戒生欲界

無漏戒律儀見實則成就者. 謂從初苦法忍.

及一切聖人成就無漏戒. 是戒在於六地. 未

來中間根本四禪. 此色地亦無漏. 彼未離欲

見諦成就未來地戒. 若離欲一切有學極少

成就三地. 或有六地一切阿羅漢成就六地.

禪生若得禪8者. 成就禪戒非餘. 是戒在9九

地. 謂禪近地中間四禪. 若人若得諸地若

凡夫若聖人. 是得成就彼地戒. 持戒生欲界

者. 若受戒者彼成就順解脫戒. 是戒欲界人

得非餘趣受. 已略說成就差別. 隨成就過去

未來現在戒. 今當說有三種人. 謂住戒人. 住

非戒人. 住非戒非非戒人. 住戒人者亦有三

種. 以戒有三種故. 彼者

若住解脫戒    彼無敎現在

當知□成就    或盡成過去

若住解脫戒彼無敎現在當知□成就者. 若

住順解脫戒. 彼人從初刹那受無敎戒. 現在

一切時成就彼現在無敎. 常次第相續乃至

命未盡. 何以故. 要期分齊故. 或盡成過去者.

或有住順解脫戒. 成就過去無敎戒. 謂已10滅

不捨. 捨事有五因緣. 後當說